Veldloop vol modder en pret in Paarl | Netwerk24
Deur Abby-Gene Bissolati 24 Augustus 2016 15:51
Deelnemers word aangemoedig om uitrustings aan te trek wat gemaklik maar prettig is.
Ferdinand Rabie, wenner van die eerste Big Brother SA, het die reg verkry om dié veldloop van vanjaar tot 2018 in Suid-Afrika aan te bied.
Rabie sê die veldloop staan bekend as die veeleisendste van sy soort ter wêreld. “Eers nadat ek self daaraan deelgeneem het, verstaan ek hoekom dit so genoem word. ’n Mens kruip behoorlik in modder rond.”
Die veldloop begin in die Faure-stadion en die roete is onder meer teen die Paarlberg uit en tot by die Bergrivier. Deelnemers kan kies tussen afstande van 8 km, 14 km of 21 km met 25 verskillende hindernisbane.
Die StrongmanRun word ook jaarliks in onder meer Nederland, België, Duitsland en Italië aangebied.
In die Suid-Afrikaanse weergawe sal 5 000 inskrywings aanvaar word. Wêreldwyd neem sowat 80 000 mense daaraan deel. Dit is die eerste keer wat dié veldloop ook buite Europa aangebied word.